Lutz Heilmann

Lutz Eberhard Heilmann (* 7. september 1966, Zittau, Nemecko) je poslanec nemeckého Spolkového snemu (Bundestag) za krajne ľavicovú Bundesamt für Verfassungsschutz: Verfassungsschutzbericht 2007, p. 149.  stranu Die Linke.

Po svojom zvolení v roku 2005  vypukla silná kontroverzia, keď magazín Der Spiegel odhalil, že Heilmann v rokoch 1985 až 1990 pracoval pre Stasi (východonemeckú tajnú službu)Spiegel Online - Biografien: Ein Stasi-Mann spaltet die Linkspartei, 4 December 2005.. Opustil ju až pri jej rozpustení po páde komunistického režimu. Heilmann tesne ustál pokus o odvolanie delegátmi strany nasledujúcom po jeho klamstve o kariére v Stasi, pred zvolením za poslanca. Heilmann je jediným oficiálnym zamestnancom Stasi na plný úväzok, ktorý bol zvolený do Spolkového snemu (hoci niekoľko politikov Die Linke bolo "neoficiálnymi" informátormi Stasi"Birthler: Linksfraktion ist stasiverseucht", in Berliner Kurier, September 24, 2005.).

Heilmann pracoval v tzv. "HA PS" oddelení Stasi, veľkom a dôležitom oddelení vo vnútri Stasi, ktoré bolo priamo podriadené Erichovi Mielkemu. Oddelenie bolo zodpovedné za "ochranu osôb", ale zúčastňovalo sa aj na bežných nátlakových aktivitách a zamestnávaní informátorov«Wikipedia, die Stasi und der Linken-Politiker», Die Welt, November 16, 2008. Heilmannova zamestnanecká zložka v Stasi ukazuje, že sa Heilmann pripojil ku Stasi z politickej motivácie, že sa stotožnil s prácou pre Stasi, a že svoju budúcnosť videl ako zamestnanec Stasi.

Heilmann sa stal členom komunistickej strany Nemeckej demokratickej republiky, nazývanej Sozialistische Einheitspartei Deutschlands (SED), v čase, keď bola táto strana ešte tvrdo totalitárna, v roku 1986. Ostal členom nástupníckych strán SED-PDS, PDS, Die Linkspartei.PDS a teraz Die Linke, aj keď stranu opustil v roku 1992 a znovu vstúpil v roku 2000.

Heilmann sa otvorene hlási k homosexuálnej orientácii. V rokoch 1992 až 2004 študoval právnickú fakultu, získal titul diplomovaný právnik a od roku 2005 pracoval ako súdny úradník (Rechtsreferendar) na Krajinskom súde v LübeckuBundestag biography Lutz Heilmann ..

Heilmann sa zapojil do boja vo vnútri strany Die Linke a snažil sa, aby bol Ragnar Lüttke, predseda straníckej organizácie v Lübecku, vyhnaný zo strany. Noviny vo Flensburgu získali v októbri 2008 štyri roky staré fotografie ukazujúce, ako Lüttke oslavoval Stalinove narodeniny.

Nomináciu Lutza Heilmanna na poslaneckú funkciu za ľavicovú stranu silno kritizoval Hubertus Knabe, riaditeľ Berlin-Hohenschönhausen Memorial. Knabe tvrdil, že Heilmann "nemá čo robiť v parlamente" a povedal, že "pre obete komunistického režimu NDR je neakceptovateľné predstaviť si, že by mal človek s takouto minulosťou slúžiť v parlamente".


 Právny proces proti Wikimedia Deutschland a redaktorom Wikipédie 
13. novembra 2008 napadol Wikimedia Deutschland e.V. návrhom na vydanie súdneho predbežného opatrenia, ktoré zabráni webovej adrese www.wikipedia.de (ktorá je pod kontrolou Wikimedia Deutschland) linkovať na adresu de.wikipedia.org (ovládanou americkou Wikimedia Foundation), kým bude istá informácia o ňom súčasťou nemeckej Wikipédie v článku Lutz Heilmann. Nemecká Wikipédia ostala dostupná na adrese de.wikipedia.org. Heilmann podal aj žalobu proti jednému redaktorovi Wikipédie a dvom autorom textu.

Podľa časopisu Focus Online napáda Heilmann tvrdenie, že nedokončil vysokoškolské vzdelanie, a že sa zúčastnil na obchodnej spolupráci zameranej na pornografiu. (Sám však priznal, že pracoval ako "referent ochrany mládeže" v internetovom sexshope prevádzkovanom jeho spolubývajúcimLinke waschen Schmutzwäsche, taz, 22 October 2008..) Správa tiež naznačuje, že článok vo Wikipédii bol opakovane v tejto časti menený anonymným používateľom pracujúcim v budove Spolkového snemu, no Heilmann odmietol, že by bol do tejto editačnej vojny zapojený.Focus Online - Wikipedia: Einstiegsseite wegen Klage blockiert, 15 November 2008.

V októbri 2001 napísali niektoré nemecké noviny, že Heilmann bol vyšetrovaný pre zastrašovanie svojho spolubývajúceho, a že Spolkový snem uplatnil jeho imunitu v tejto veciSchmutzkampagne in der Linken: Jetzt gerät Heilmann unter Beschuss, Lübecker Nachrichten, 21 October 2008.. Heilmann to poprel a publikoval protichodné vyjadrenia.Gegendarstellung by Heilman, HL-live.de, 22 October 2008. Táto záležitosť sa objavila aj v článku o Heilmannovi vo Wikipédii.Bundestagsabgeordneter lässt wikipedia.de sperren, Heise Online, 15 November 2008.

Keď boli niektoré tvrdenia odstránené z článku na nemeckej Wikipédii, oznámil 16. novembra Heilmann, že zastaví právny postup proti Wikimedia Deutschland, s poľutovaním, že bolo zasiahnutých veľa nezúčastnených používateľov encyklopédie. Mieni ale ďalej postupovať proti redaktorovi Wikipédie, ktorý útočný materiál pôvodne vložil.Wikipedia-Sperre: Bundestagsabgeordneter Heilmann kapituliert, Heise online, 16 November 2008.

 Referencie 

 Externé odkazy 
Poslanec nechal zavrieť nemeckú wikipédiu

 Zdroj 


Kategória:Narodenia v 1966
Kategória:Nemeckí politici
Kategória:Stasi
Kategória:Absolventi Univerzity v Kieli
Kategória:Osobnosti z Zittau